V dym pošlý plán
Celou cestou — do domova —
hútal som sem i tam:
po rozchode dávnom znova
jak sa s matkou zvítam?

Čo jej rečiem prv, by čula
milé i rozumné,
keď, kam ma vse privinula,
náruč vystrie ku mne?

A na mysli sa to rojí,
jak by iskry shŕňal:
kým čas zdal sa mi, že stojí,
hoci vozík frňal.

A prehupnem prah ... Brnkne mi
v stret mať, sťa lúč v tôni...
a ja rty jej zvisnul... nemý ...
jabkom na jabloni.

Pavol Országh Hviezdoslav
Sándor Petőfi